***Všeobecne záväzné nariadenie obce Zlaté Klasy***

***č. 3 /2017   
o výške príspevku na čiastočnú úhradu nákladov škôl a školských zariadení.***

*Obec Zlaté Klasy v zmysle § 4 ods.3 písm. h) a § 6 ods.1 zákona SNR č.369/1990Zb. o obecnom zriadení v znení neskorších zmien a doplnkov a podľa § 28 ods.5, § 49 ods.4, § 114 ods.6, § 140 ods.9 a ods.10 zákona č.245/2008 Z. z. o výchove a vzdelávaní (školský zákon) a o zmene a doplnení niektorých zákonov (ďalej len školský zákon)*

***vydáva***

*toto všeobecne záväzné nariadenie o výške príspevku na čiastočnú úhradu nákladov škôl a školských zariadení v obci Zlaté Klasy.*

***§ 1***

***Úvodné ustanovenie***

1. *Účelom tohto všeobecne záväzného nariadenia (ďalej len „VZN“) je upraviť podmienky určovania a vyberania príspevkov, ktoré uhrádza dospelá osoba alebo zákonný zástupca dieťaťa na čiastočnú úhradu nákladov škôl a školských zariadení v zriaďovateľskej pôsobnosti Obce Zlaté Klasy, ako aj podmienky neuhrádzania príspevku.*
2. *Obec Zlaté Klasy (ďalej len „obec“) určuje výšku týchto príspevkov:*
3. *príspevok na čiastočnú úhradu výdavkov materskej školy,*
4. *príspevok na čiastočnú úhradu nákladov spojených so štúdiom v základnej umeleckej škole,*
5. *príspevok na čiastočnú úhradu nákladov spojených s činnosťou školského klubu detí,*
6. *príspevok na čiastočnú úhradu nákladov v školskej jedálni.*

# *PRVÁ ČASŤ*

***§ 2***

***Príspevok na čiastočnú úhradu výdavkov materskej školy***

* 1. *Za pobyt dieťaťa v materskej škole bez právnej subjektivity zriadenej Obcou prispieva zákonný zástupca na čiastočnú úhradu výdavkov materskej školy mesačne na jedno dieťa sumou 5,00 €* ***s trvalým pobytom na území Obce Zlaté Klasy****.*
  2. *Za pobyt dieťaťa v materskej škole bez právnej subjektivity zriadenej obcou prispieva zákonný zástupca na čiastočnú úhradu výdavkov materskej školy mesačne na jedno dieťa sumou 15 €* ***s trvalým pobytom mimo územia Obce Zlaté Klasy****.*

***§ 3***

***Neuhrádzanie príspevku***

1. *Príspevok v materskej škole sa neuhrádza za dieťa, ktoré spĺňa podmienky uvedené v § 28 ods.7 školského zákona a to:*

*a/ dieťa, ktoré má jeden rok pred plnením povinnej školskej dochádzky*

*b/ ak zákonný zástupca dieťaťa predloží riaditeľovi materskej školy doklad o tom, že je poberateľom dávky v hmotnej núdzi a príspevkov k dávke v hmotnej núdzi.*

*Žiadateľ je povinný písomne oznámiť obci skutočnosť, že prestal byť poberateľom dávky a príspevkov do ôsmich dní odo dňa, keď nastala skutočnosť.*

*V prípade nesplnenia si povinnosti uvedenej v bode b) je žiadateľ povinný uhradiť príspevok za obdobie, za ktoré príspevok nebol uhradený.*

*c/ dieťa, ktoré je umiestnené v zariadení na základe rozhodnutia súdu.*

1. *Príspevok sa neuhrádza za dieťa, v zmysle  § 28 ods. 8 písm. b školského zákona, ktoré nedochádzalo do materskej školy v čase školských prázdnin alebo bola prerušená prevádzka materskej školy zapríčinená zriaďovateľom alebo inými závažnými dôvodmi.*
2. *Obec rozhodne o neuhrádzaní príspevku v zmysle § 28 ods. 8 písm. a) školského zákona pre dieťa, ktoré má prerušenú dochádzku do materskej školy na viac ako 30 po sebe nasledujúcich kal. dní z dôvodu choroby alebo rodinných dôvodov preukázateľným spôsobom po predložení :*
3. *žiadosti zákonného zástupcu*
4. *dokladu o trvaní choroby*
5. *Na neúplné žiadosti, alebo žiadosti, ktoré nebudú obsahovať predpísané doklady sa neprihliada.*

***§ 4***

***Platenie príspevku***

*Príspevok sa uhrádza vopred do 20.dňa v kalendárnom mesiaci.*

***DRUHÁ ČASŤ***

***§ 5***

***Príspevok na čiastočnú úhradu nákladov spojených so štúdiom***

***v základnej umeleckej škole***

1. *Na čiastočnú úhradu nákladov spojených so štúdiom v základnej umeleckej škole zriadenej Obcou prispieva zákonný zástupca žiaka:*

1. *v prípravnom štúdiu pre MŠ v skupinovom vyučovaní mesačne sumou 2,40 €,*
2. *v prípravnom štúdiu v skupinovom vyučovaní mesačne sumou 4,00 €,*
3. *v prípravnom štúdiu v individuálnom vyučovaní mesačne sumou 3,20 €,*
4. *v základnom štúdiu I. stupňa v skupinovom vyučovaní mesačne sumou 4,60 €,*
5. *v základnom štúdiu I. stupňa v individuálnom vyučovaní mesačne sumou 6,20 €,*
6. *v základnom štúdiu II. stupňa v skupinovom vyučovaní mesačne sumou 4,60 €,*
7. *v základnom štúdiu II. stupňa v individuálnom vyučovaní mesačne sumou 6,20 €,*
8. *Na čiastočnú úhradu nákladov spojených so štúdiom v základnej umeleckej škole zriadenej Obcou prispieva dospelá osoba*
9. *v štúdiu pre dospelú osobu študujúcu na VŠ, nezárobkovo činná mesačne sumou 6,20 €*
10. *v štúdiu pre dospelú zárobkovo činnú osobu mesačne sumou 7,80 €.*

***§ 6***

***Neuhrádzanie príspevku***

1. *Obec môže rozhodnúť o neuhrádzaní príspevku, ak plnoletý žiak alebo zákonný zástupca neplnoletého žiaka predloží písomnú žiadosť podľa § 3 bodu 2) písm. a) a doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu.****1)***
2. *Žiadateľ je povinný písomne oznámiť obci skutočnosť, že prestal byť poberateľom dávky a príspevkov do ôsmich dní odo dňa, keď nastala skutočnosť.*
3. *V prípade nesplnenia si povinnosti uvedenej v bode 2) je žiadateľ povinný uhradiť príspevok za obdobie, za ktoré príspevok nebol uhradený.*
4. *Žiadateľ neuhrádza príspevok za kalendárny mesiac, v ktorom prestal byť poberateľom dávky a splnil si povinnosť podľa bodu 2).*

***§ 7***

***Platenie príspevku***

*Spôsob a termín úhrady príspevku určí riaditeľ školy.*

***TRETIA ČASŤ***

***§ 8***

***Príspevok na čiastočnú úhradu nákladov spojených s činnosťou školského klubu detí***

*Na čiastočnú úhradu nákladov spojených s činnosťou školského klubu detí zriadeného Obcou Zlaté Klasy*

*prispieva zákonný zástupca žiaka*

1. *v oddelení školského klubu detí mesačne sumou 4,00 €,*
2. *v záujmovom krúžku pri školskom klube detí mesačne sumou 1,00 €.*

***§ 9***

***Neuhrádzanie príspevku***

1. *Obec môže rozhodnúť o neuhrádzaní príspevku, ak zákonný zástupca žiaka predloží písomnú žiadosť podľa § 3 bodu 2) písm. a) a doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu. 1)*
2. *Žiadateľ je povinný písomne oznámiť obci skutočnosť, že prestal byť poberateľom dávky a príspevkov do ôsmich dní odo dňa, keď nastala skutočnosť.*
3. *V prípade nesplnenia si povinnosti uvedenej v bode 2) je žiadateľ povinný uhradiť príspevok za obdobie, za ktorý príspevok nebol uhradený.*
4. *Žiadateľ neuhrádza príspevok za kalendárny mesiac, v ktorom prestal byť poberateľom dávky a splnil si povinnosť podľa bodu 2).*

***§ 10***

***Platenie príspevku***

*Spôsob a termín úhrady príspevku určí riaditeľ školy, ktorej súčasťou je školský klub detí.*

***ŠTVRTÁ ČASŤ***

***§ 14***

***Príspevok na čiastočnú úhradu nákladov v školskej jedálni***

1. *Zákonný zástupca dieťaťa alebo dospelá osoba (stravník) stravujúca sa v školskej jedálni zriadenej Obcou uhrádza príspevok vo výške nákladov na nákup potravín na jedno jedlo, ktorý sa stanovuje podľa druhu jedla a vekových kategórií nasledovne:*
2. *stravník v materskej škole od 2 – 6 rokov: 1,12 €,*

*z toho: desiata 0,26 €, obed 0,64 € a olovrant 0,22 €,*

1. *stravník v základnej škole od 6 – 11 rokov: 0,95 €,*
2. *stravník v základnej škole od 11 – 15 rokov: 1,01 €,*
3. *dospelý stravník: 1,12- €.*
4. *Dospelá osoba – stravník dôchodca do 70r. uhrádza za jedno hlavné jedlo poplatok vo výške 1,28 €, ktorý sa skladá z príspevku vo výške nákladov na nákup potravín uvedeného v bode 1) písm. d) a režijných nákladov.*
5. *Dospelá osoba – stravník dôchodca nad 70r. uhrádza za jedno hlavné jedlo poplatok vo výške 1,12- €, ktorý sa skladá z príspevku vo výške nákladov na nákup potravín.*

***§ 15***

***Platenie príspevku***

*Tento príspevok sa uhrádza najneskôr do posledného dňa príslušného mesiaca. Spôsob úhrady príspevku určí vedúci školskej jedálne.*

***§ 16***

***Záverečné ustanovenie***

* 1. *Toto VZN bolo schválené uznesením Obecného zastupiteľstva v Zlatých Klasoch, č. Pl-05/2017 – V. zo dňa 01.08.2017.*
  2. *Účinnosť nadobúda dňom*

*3) Schválením VZN č.3/2017 sa zrušuje VZN č. 2/2013 a jej dodatok č.1- VZN č.4/2015*

***Otto Csicsay***

*starosta obce*

Vyvesené dňa: 03.08.2017

Zvesené dňa: